irene ang habilin at sinabing kukunin niya ang halagang iyon at dadalhin ng kaniyang bulsa at ng kaniyang budhi. sa bahay ng namatay na dinaluhan kinabukasan ng mga dating kakilala at mga kaibigan, ay pinag uusapang matikabo ang isang himala. sinasabing noong oras nang paghihingalo ay napakita sa mga mongha ang kaluluwa ni kapitang tiago na libid ng maningning na liwanag. iniligtas ng dios ang kaluluwa, dahil sa karamihan ng pamisang ipinagawa at sa mga pamanang iniwan sa mga simbahan. ang balitay pinag uusapan, inilalarawan, nagkakaroon ng ayos at walang isa mang nag aalinlangan sa bagay na iyon. isinasaysay ang suot ni kapitang tiago, na gaya ng mahihinala, ay ang prak, ang pisngiy nakaumbok dahil sa sapa ng hitso, hindi nalimot ang kuakong panghitit ng apian at ang manok na sasabungin.